Abesifazana Bathi Kunzima Ukuziphilisa Emazweni
Ngesikhathi abesifazana benanza ilanga labo ngoMbimbitho, abesifazane beZimbabwe asebehlala kweleBotswana bathi kunzima ukuziphilisa emazweni abathuthela kiwo
GABORONE — Inyanga kaMbimbitho yinyanga eqakathekileyo kwabesifazane emhlabeni jikelele okugoqela abeZimbabwe. Kulaboke asebehlala kweleBotswana bakhala ngokuthi kunzima ukuziphilisa nxa abantu bephandle kwelizwe ikakhulu lapho abeselisa abayibo abalamandla. Unkosikazi Sanele Sibindi wasuka eZimbabwe ngomnyaka ka2013 ezodinga ukuziphilisa kweleBotswana ngemva kokubona ukuthi amathuba ekhaya aya encipha. Kodwa uthi noma nje elamaphepha okufundisa, akulula ukuthola umsebenzi eBotswana ikakhulu uma ungumama ngoba kumele uncintisane labesilisa. Uthi umhlaba wonke jikelele, abesilisa yibo abalokhe belawula endaweni ezinengi… “”. Omunye wakhe uMemory Ndlovu uthi noma nje wawuthola umsebenzi eBotswana kwakungemva kokusokola. Uthi phezu kokulwa lokuba ngumama kulegama lokuba ngoweZimbabwe elingathathwa kahle eBotswana ngenxa yokuba izizalwane zakhona zibona abavela phandle bengabantu abazobathathela imsebenzi. “ Uqhubeke esithi kulolunye udubo lokuthi abesilisa, ikakhulu labo abalamandla okuqhatsha, babona omama abadinga imsebenzi kumbe amathuba okuzithuthukisa, njengamathuba amahle okucela ucansi. “ Kunombolo zabadlula inkulungwane eyodwa zabeZimbabwe abangena eBotswana phose ingxenye ekhulwini ngabesifazane, inengi lizodinga amathuba okuziphilisa okufana lokuthengisa kanye lemisebenzi etshiyeneyo emahofisini kanye lezindlini.